_:n019922fcb60a49df8aab64edb3f7ee0fxb0
<http://schema.org/articleBody>
"สำนักข่าวต่างประเทศ รายงานว่า คิม ไคลจ์สเตอร์ส นักหวดลูกสักหลาด หมายเลข 2 ของโลก จากเบลเยียม ตัดสินใจที่จะถอนตัวออกจากการแข่งขันรายการ แพน แปซิฟิก โอเพ่น ในกรุงโตเกียว เดือนกันยายน นี้ เนื่องจากหวั่นกลัวกัมมันตภาพรังสี รั่วไหลจากเหตุแผ่นดินไหว และสึนามิถล่ม จนทำให้เกิดระเบิดขึ้นที่โรงไฟฟ้านิวเคลียร์ฟุกุชิมะ\n\nไคลจ์สเตอร์ส ชี้แจงการขอถอนตัวผ่านทางเว็บไซต์ ของ ดับเบิลยูทีเอ ทัวร์ โดยกล่าวว่า หวังจะกลับไปเล่นที่ประเทศญี่ปุ่น อีกครั้งเมื่อปัญหาทุกอย่างคลี่คลายลงแล้ว และขอให้ชาวญี่ปุ่น มีกำลังใจในการต่อสู้กับวิกฤตินี้ \n\nก่อนหน้านี้ ไคลจ์สเตอร์ส เคย ทวิตให้กำลังใจชาวญี่ปุ่น ซึ่งประสบเหตุแผ่นดินไหว และสึนามิถล่ม มาแล้ว เมื่อประมาณ2 สัปดาห์ ก่อน\n\nขณะเดียวกัน ดับเบิลยูทีเอ ทัวร์ ก็ได้ออกแถลงการณ์ เรียกร้องให้ฝ่ายจัดการแข่งขันรายการดังกล่าว คำนึงถึงเรื่องสุขภาพ และความปลอดภัยของนักกีฬาเป็นสำคัญ และมั่นใจว่า ศึก แพน แปซิฟิก โอเพ่น ในเดือนกันยายน จะไม่สร้าง\nความเสี่ยงให้กับนักกีฬา"
<https://www.sanook.com/sport/28004/>